MSJ-06II-A เที่ยเหรินกราวด์ไทป์

* ด้านหน้า
* ด้านหลัง

**MSJ-06II-A เที่ยเหรินกราวด์ไทป์** (อังกฤษ: Tieren Ground Type, ญี่ปุ่น: ティエレン地上型, โรมาจิ: Tieren chijō-gata) เป็นโมบิลสูทภาคพื้นดินรุ่นผลิตจำนวนมากของสหพันธ์ปฏิรูปมนุษยชาติ ปรากฏตัวครั้งแรกในโมบิลสูทกันดั้มดับเบิ้ลโอ ซีซั่นที่ 1

## เทคโนโลยีและความสามารถในการต่อสู้

โมบิลสูทเกราะหนักสำหรับผลิตจำนวนมากที่ผลิตโดยสหพันธ์ปฏิรูปมนุษยชาติ โดย ค.ศ. 2307 เที่ยเหรินกราวด์ไทป์ได้ประจำการอยู่ในกองทัพมานานกว่าทศวรรษ มีการปรับแต่งใหม่หลายครั้งในช่วงหลายปีที่ผ่านมา แต่โครงสร้างพื้นฐานยังคงไม่เปลี่ยนแปลง โมบิลสูทนี้ขับเคลื่อนด้วยแบตเตอรี่ เปิดตัวครั้งแรกในช่วงสิ้นสุดของเหตุขัดแย้งแสงสุริยะซึ่งใช้แทนที่ MSJ-04 ฟานตง ที่ขับเคลื่อนด้วยเชื้อเพลิงน้ำมัน เที่ยเหรินกราวด์ไทป์ถือเป็นรุ่นมาตรฐานของซีรีส์เทียเหรินทั้งปวง ด้วยประสิทธิภาพและลักษณะเฉพาะของมัน มันจึงถูกใช้เป็นพื้นฐานสำหรับการพัฒนาเป็นรุ่นอื่นๆ  สิ่งนี้ทำให้แตกต่างจากฟานตงซึ่งใช้สำหรับใช้งานภาคพื้นดินเท่านั้น นอกจากนี้ยังมีเทียเหรินอีกจำนวนไม่มากนักที่ถูกปรับแต่งสำหรับเอซไพล็อต

เที่ยเหรินกราวด์ไทป์มีความคล่องตัวที่ต่ำเนื่องจากน้ำหนักที่มากและขนาดที่ใหญ่ แต่ในทางกลับกัน มันก็ได้มอบความสามารถในการป้องกันที่สูง และสามารถติดตั้งอาวุธหนักพิเศษได้อีกด้วย นอกจากนี้ เทคโนโลยีของมันได้รับความเชื่อมั่นและสามารถบำรุงรักษาได้ง่าย อาวุธหลักคือปืนสมูทบอร์และใบมีดคาร์บอน ในทางตรงกันข้ามกับกองกำลังติดอาวุธอื่นๆ มีแนวโน้มที่กำลังจะเปลี่ยนไปใช้อาวุธบีม อาวุธเหล่านี้ค่อนข้างจะล้าสมัย แต่การออกแบบที่เรียบง่ายของพวกมันทำให้ง่ายต่อการผลิต อาวุธอื่นๆ ของเครื่องนี้คือปืนกลลำกล้องขนาดเล็กที่หน้าอกด้านซ้าย โล่ 3 อัน และปืนใหญ่ต่อต้านรถถัง ห้องนักบินของเที่ยเหรินและรุ่นต่างๆ ของมันค่อนข้างคับแคบเหมือนรถถัง โดยนักบินที่ควบคุมเครื่องจะถูกบังคับให้อยู่ในท่ายืน และเนื่องจากเวลาทำภารกิจส่วนใหญ่ใช้เวลาไม่เกินหนึ่งชั่วโมง ความน่าอยู่ของห้องนักบินจึงไม่ได้มีความสำคัญมาก  กองกำลังติดอาวุธอื่นๆ มักเรียกเครื่องจักรนี้ว่า "โลงศพของคนเป็น" เนื่องจากนักบินจะตั้งตรงจนเกือบอยู่ในท่ายืน มีลักษณะเหมือนศพที่นอนอยู่ในโลง

ห้องนักบินของซีรีส์เที่ยเหรินมักจะไม่มีจอภาพ ภาพและข้อมูลภายนอกจะถูกส่งไปยังแว่นตาหมวกกันน็อคของนักบินและฉายโดยตรงไปยังดวงตาของนักบินโดยตรง ใบหน้าของนักบินจึงถูกหมวกปิดไว้โดยสมบูรณ์ ท่อที่เชื่อมต่ออยู่บริเวณปากนั้นไม่ใช่สายออกซิเจ็น หากแต่เป็นสายเคเบิลสำหรับการแลกเปลี่ยนข้อมูลระหว่างคอมพิวเตอร์กับนักบิย ในบันทึกที่เกี่ยวข้องซูเปอร์โซลเจอร์ใช้ห้องนักบินของ MSJ-06II-SP เที่ยเหรินเถาจื่อมีระบบประมวลผลข้อมูลความเร็วสูงที่รวมข้อมูลจากเซ็นเซอร์ทั่วตัวเครื่องลงในจอแสดงผลโฮโลแกรมแบบ 360 องศา ช่วยให้ควบคุมโมบิลสูทได้เร็วและแม่นยำยิ่งขึ้น อย่างไรก็ตาม นักออกแบบโมบิลสูทรู้สึกว่าความเร็วในการประมวลผลข้อมูลทำให้นักบินทั่วไปไม่สามารถไล่ตามระบบนี้ได้ ดังนั้นจึงยังไม่ได้ใช้ในเที่ยเหรินปกติ

ในขณะที่เที่ยเหรินเป็นโมบิลสูทหลักของกองทัพสหพันธ์มามากกว่าทศวรรษ แต่ก็ปฏิเสธไม่ได้ว่าเทคโนโลยีของมันนั้นเก่ากว่าโมบิลสูทรุ่นล่าสุดของยูเนี่ยนและ AEU อย่าง SVMS-01 ยูเนี่ยนแฟล็กและ AEU-09 AEU อีแน็คอยู่หลายขุม แต่อย่างไรก็ตาม นี่ไม่ใช่ผลจากความสามารถในการพัฒนาที่ด้อยกว่า แทนที่จะไล่ตามเทคโนโลยีล่าสุดอย่างสุ่มสี่สุ่มห้า การพัฒนาโมบิลสูทของสหพันธ์ กลับให้ความสำคัญกับข้อดีที่ได้รับจากการใช้งานในระยะยาว วิธีการนี้ส่งผลให้เกิดประโยชน์ เช่น การผลิตและการบำรุงรักษาที่มีประสิทธิภาพมากขึ้น และมีผลกระทบต่อเวลาการฝึกอบรมตลอดจนความเคยชินและความชำนาญของนักบิน ตัวอย่างเช่น อัตราการพังทลายของโมบิลสูทซีรีส์เที่ยเหรินนั้นต่ำกว่า 40% และการบำรุงรักษาใช้เวลาเพียง 1/5 ของเวลาที่ใช้กับโมบิลสูทอื่นๆ ด้วยเหตุผลเหล่านี้ สหพันธ์ปฏิรูป จึงต้องการสร้างรุ่นต่างๆ ตามเครื่องจักรที่มีอยู่มากกว่าที่จะพัฒนารุ่นใหม่ทั้งหมด อย่างไรก็ตาม สหพันธ์อยู่ในขั้นตอนการพัฒนาผู้สืบทอดจากซีรีส์เที่ยเหริน

ตัวอักษรที่ส่วนท้ายของรหัสเครื่องของซีรีส์เที่ยเหรินเป็นตัวบ่งชี้ประเภทของโมบิลสูท  ในขณะที่กองกำลังติดอาวุธจำนวนมากใช้ตัวย่อของประเภทโมบิลสูทสหพันธ์ปฏิรูปจะติดป้ายกำกับโมบิลสูทตามลำดับจากตัวอักษร 'A' การกำหนดที่รู้จักกันดีคือ: A -> กราวด์ไทป์, C -> ไฮโมบิลิตี้ไทป์, D -> ไทป์ความเร็วสูงสองที่นั่ง, E -> สเปซไทป์ นอกจากนี้ ตัวอักษรที่ตรงกับประเภทของโมบิลสูทยังใช้สำหรับรุ่นดัดแปลงพิเศษอีกด้วย  ตัวอย่างเช่น LC -> Long-range Cannon (ประเภทปืนใหญ่พิสัยไกล), SP -> ซูเปอร์ไพล็อตไทป์ (โซลเจอร์ไทป์) การติดฉลากตามตัวอักษรดูเหมือนว่าจะรีเซ็ตสำหรับรุ่น "06III" ใหม่ เนื่องจาก MSJ-06III-A เที่ยเหริน ออล รีเจี้ยนไทป์ใช้ตัวอักษร 'A' แม้ว่าจะไม่ใช่กราวด์ไทป์ก็ตาม

ในปี ค.ศ. 2312 แม้ว่าโมบิลสูทที่ขับเคลื่อนโดย GN ไดรฟ์ [T] จะกลายเป็นมาตรฐานใหม่ของกองทัพสหพันธ์โลก แต่เที่ยเหรินและโมบิลสูทรุ่นเก่าอื่นๆ ของสามขั้วอำนาจก็ยังคงอยู่ประจำการในกองทัพและยังถูกทาสีให้ใหม่ นอกจากนี้ โมบิลสูทที่ใช้พลังงานแสงอาทิตย์ยังแข็งแกร่งกว่าโมบิลสูทที่ใช้ GN ไดรฟ์ [T] ในแง่ของเวลาการปฏิบัติการ

## อาวุธที่ติดตั้ง

* **30มม. แมชชีนกัน** - ปืนกล 6 ลำกล้องที่อยู่ฝาครอบที่หน้าอกซ้ายของเที่ยเหริน ทำหน้าที่คล้ายกับปืนวัลแคน มีพลังโจมตีต่ำแต่อัตราการยิงสูง เหมาะสำหรับการทำลายมิสไซล์ การจำกัดการเคลื่อนไหวของศัตรู และการต่อต้านมนุษย์ (อาวุธชนิดนี้ไม่เคยใช้ในฉบับอนิเมะ)

* **ปืนสมูธบอร์ 200 มม. x 25 คาลิเบอร์** - อาวุธหลักของเที่ยเหรินซึ่งติดตั้งไว้ที่แขนขวา ปืนสมูธบอร์จะยิงกระสุนขนาดลำกล้อง 200 มม. อย่างรวดเร็ว คำว่า 'สมูธบอร์' หมายถึงอาวุธปืนที่ใช้ดินปืนที่ไม่มีลำกล้องแบบปืนไรเฟิล เป็นแบบที่ใช้ในปืนของรถถังและปืนครกใหญ่ ซึ่งปืนประเภทนี้จะเน้นไปที่พลังโจมตีมากกว่าความแม่นยำ สามารถใช้กระสุนประเภทต่างๆ เพื่อปรับให้เข้ากับการปฏิบัติการที่หลากหลาย เช่น กระสุนเจาะเกราะ ระเบิด ขีปนาวุธ พลุสัญญาณ เป็นต้น นอกจากนี้ ยังติดตั้งปืนกลขนาด 12.7 มม. อยู่บนกระบอกปืนหลัก

* **คาร์บอนเบลด** - ใบมีดขนาดใหญ่ที่ทำจากคาร์บอนที่แข็งพิเศษซึ่งเป็นอาวุธต่อสู้ระยะประชิดของเที่ยเหริน เมื่อไม่ได้ใช้งานสามารถเก็บไว้ที่ด้านหลังเอวของโมบิลสูท แม้ว่าอาวุธนี้จะไม่มีความคมมากพอที่จะตัดหรือฟันโมบิลสูท แต่จากน้ำหนักและวัสดุของมันก็สามารถทำลายเป้าหมายให้แหลกเป็นชิ้นๆ ได้อย่างง่ายดาย

* **โล่** - อาวุธป้องกันของเที่ยเหริน มีโล่ทั้งหมดสามอัน สองอันบนไหล่ทั้งสองข้าง และอีกอันบนขาซ้าย เกราะป้องกันส่วนไหล่มีไว้เพื่อป้องกันแขนและถูกถอดออกในบางรุ่น และส่วนเกราะที่ขาใช้สำหรับปกป้องร่างกายส่วนล่างและข้อต่อ เพื่อป้องกันไม่ให้เทียเรนสูญเสียความคล่องตัว เนื่องจากมีน้ำหนักมหาศาล เมื่อเทียเรนทำการยิงในท่าคุกเข่า จะสามารถวางปืนสมูทบอร์ในช่องที่พื้นผิวด้านบนของโล่เพื่อการยิงที่มั่นคง

## รุ่นดัดแปลง

* MSJ-06II-C เที่ยเหรินไฮโมบิลิตี้ไทป์
* MSJ-06II-E เที่ยเหรินสเปซไทป์
* MSJ-06II-LC เที่ยเหรินปืนใหญ่พิสัยไกล
* MSJ-06II-ED เทียเรนจือจู
* MSJ-06II-AC เที่ยเหรินแอนตี้แอร์คราฟต์แคนน่อนไทป์

## แกลเลอรี่

### กันพลา

HG00 1/144 MSJ-06II-A เที่ยเหรินกราวด์ไทป์1/100 MSJ-06II-A เที่ยเหรินกราวด์ไทป์
## เกร็ดความรู้

* **เที่ยเหริน** หรือ **เถี่ยเหริน** (铁人, Tiěrén) เป็นคำในภาษาจีนหมายถึง "มนุษย์เหล็ก (Iron Man)"

* ทั้งดีไซน์และรหัสเครื่องของเที่ยเหรินเป็นการแสดงความเคารพถึง **MS-06 แซ็ค II** จากโมบิลสูทกันดั้ม

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)